ประกาศกระทรวงมหาดไทยประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลฮางโฮงตำบลธาตุนาเวง ตำบลพังขว้าง ตำบลธาตุเชิงชุมตำบลห้วยยางตำบลดงมะไฟ และตำบลงิ้วด่อนอำเภอเมืองสกลนครจังหวัดสกลนคร อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่าพื้นที่บริเวณดังต่อไปนี้ทิศเหนือจดริมลำห้วยสมอฝั่งเหนือเริ่มต้นจากจุดที่อยู่ห่างตามแนวเส้นขนานกับศูนย์กลางทางหลวงแผ่นดินหมายเลข ๒๒ (สกลนคร นครพนม) เป็นระยะ ๗๐๐ เมตรเลียบริมฝั่งลำห้วยสมอฝั่งเหนือไปทางทิศตะวันออกเฉียงใต้ผ่านทางหลวงแผ่นดินหมายเลข๒๒ (สกลนคร นครพนม)และแนวเขตเทศบาลเมืองสกลนครจนจดแนวเขตหนองหารและเป็นเส้นตรงจากจุดที่ลำห้วยสมอจดแนวเขตหนองหารไปทางทิศตะวันออกถึงหลักเขตเทศบาลเมืองสกลนครที่๕ ซึ่งตั้งอยู่ริมเกาะดอนสวรรค์ใหญ่ทิศตะวันออกจากหลักเขตเทศบาลเมืองสกลนครที่ ๕ เป็นเส้นเลียบตามริมเกาะดอนสวรรค์ใหญ่ไปทางทิศใต้ ถึงหลักเขตเทศบาลเมืองสกลนครที่ ๖ ซึ่งตั้งอยู่ริมเกาะดอนสวรรค์ใหญ่จากหลักเขตเทศบาลเมืองสกลนครที่ ๖ เป็นเส้นเลียบแนวเขตเทศบาลไปทางทิศตะวันตกเฉียงใต้ถึงหลักเขตเทศบาลเมืองสกลนครที่ ๗และเป็นเส้นตรงตามแนวเดิมบรรจบกับเส้นตั้งฉากระยะ ๘๐๐ เมตรกับศูนย์กลางทางหลวงแผ่นดินหมายเลข ๒๒๓ (สกลนคร นาแก) ตรงจุดที่ที่ห่างจากทางหลวงแผ่นดินหมายเลข๒๒๓ (สกลนคร นาแก)จดกับทางหลวงแผ่นดินหมายเลข๒๒๓ (ตอนเลี่ยงเมือง)ไปทางทิศใต้ตามแนวทางหลวง๒๒๓ (สกลนคร นาแก)เป็นระยะ ๙๕๐ เมตรทิศใต้จากเส้นตั้งฉากระยะ ๘๐๐ เมตร กับศูนย์กลางทางหลวงแผ่นดินหมายเลข ๒๒๓ตรงจุดที่อยู่ห่างจากศูนย์กลางทางหลวงแผ่นดินหมายเลข ๒๒๓ (สกลนคร นาแก) บรรจบกับศูนย์กลางทางหลวงแผ่นดินหมายเลข๒๒๓ (ตอนเลี่ยงเมือง)เป็นระยะ ๙๕๐ เมตรเป็นเส้นตรงไปทางทิศตะวันตกผ่านทางหลวงแผ่นดินหมายเลข ๒๒๓ (สกลนคร นาแก) บรรจบเส้นขนานระยะ ๘๐๐เมตรกับศูนย์กลางทางหลวงแผ่นดินหมายเลข ๒๒๓ (ตอนเลี่ยงเมือง)ไปทางทิศตะวันตกเฉียงเหนือบรรจบกับเส้นขนานระยะ๒,๐๐๐เมตร กับศูนย์กลางทางหลวงแผ่นดินหมายเลข ๒๑๓ (สกลนคร กาฬสินธุ์)เป็นเส้นขนานระยะ ๒,๐๐๐เมตรกับศูนย์กลางทางหลวงแผ่นดินหมายเลข ๒๒๓ (สกลนคร กาฬสินธุ์)ไปทางทิศตะวันตกเฉียงใต้จดแนวเขตป่าไม้ถาวรตามมติคณะรัฐมนตรี ป่าภูพาน ป่าดงกระเฌอทิศตะวันตกเป็นเส้นเลียบตามแนวเขตป่าไม้ถาวรตามมติคณะรัฐมนตรีป่าภูพาน ป่าดงกระเฌอไปทางทิศตะวันตกเฉียงเหนือ จดลำห้วยทรายฝั่งเหนือเลียบแนวลำห้วยทรายฝั่งเหนือไปทางทิศตะวันออกเฉียงเหนือจดแนวเส้นแบ่งเขตตำบลพังขว้างกับตำบลธาตุนาเวงเป็นเส้นเลียบเส้นแบ่งเขตตำบลดังกล่าวไปทางทิศตะวันออกเฉียงเหนือจดแนวเส้นแบ่งเขตตำบลพังขว้างกับตำบลธาตุนาเวงและตำบลฮางโฮงเป็นเส้นเลียบแนวเส้นแบ่งเขตตำบลธาตุนาเวงและตำบลฮางโฮงบรรจบกับริมลำห้วยสมอฝั่งเหนือซึ่งเป็นจุดเริ่มต้นเว้นแต่พื้นที่บริเวณที่๒ และบริเวณที่ ๓บริเวณที่๒ หมายความว่าพื้นที่บริเวณดังต่อไปนี้๒.๑ ทิศเหนือ จดถนนสาธารณะไม่ปรากฏชื่อฟากตะวันตกทิศตะวันออกจดถนนสาธารณะไม่ปรากฏชื่อ ฟากใต้ทิศใต้จดทางหลวงแผ่นดินหมายเลข ๒๒๓ ฟากเหนือทิศตะวันตกจดถนนสาธารณะไม่ปรากฏชื่อ ฟากตะวันออก๒.๒ ทิศเหนือ จดถนนใสสว่าง ฟากใต้ทิศตะวันออกจดถนนมรรคาลัยฟากใต้และฟากตะวันตก ถนนเจริญเมืองฟากเหนือ ถนนรอบเมืองฟากเหนือถนนคูเมืองฟากเหนือ ถนน ไอ.ที.ยู.ฟากตะวันตกไปทางทิศใต้ตามแนวถนนไอ.ที.ยู.เป็นระยะ ๗๖๐ เมตรทิศใต้เป็นเส้นตรงที่เชื่อมระหว่างจุดที่อยู่บนถนน ไอ.ที.ยู.ฟากตะวันตกที่จุดซึ่งห่างจากถนนคูเมืองเป็นระยะ ๗๖๐ เมตรกับจุดที่อยู่บนทางหลวงแผ่นดินหมายเลข ๒๒๓ (สกลนคร นาแก) ฟากตะวันออกตรงจุดที่ทางหลวงแผ่นดินหมายเลข ๒๒๓ (สกลนคร นาแก) บรรจบกับทางหลวงแผ่นดินหมายเลข ๒๑๓ (สกลนคร กาฬสินธุ์)ไปทางทิศใต้ตามแนวทางหลวงแผ่นดินหมายเลข๒๒๓ เป็นระยะ ๕๓๕ เมตรทิศตะวันตกจดทางหลวงแผ่นดินหมายเลข ๒๒๓ (สกลนคร นาแก)ฟากตะวันออกถนนสุขเกษมฟากเหนือ ถนนสุขสวัสดิ์ ฟากเหนือ ถนนสาธารณะไม่ปรากฏชื่อ ฟากตะวันออกทางหลวงแผ่นดินหมายเลข ๒๒ (สกลนคร อุดรธานี)ฟากใต้ ถนนรัฐพัฒนาฟากตะวันออก และถนนใสสว่าง ฟากใต้๒.๓ ทิศเหนือ จดเส้นขนานระยะ ๑๐๐ เมตรกับศูนย์กลางถนนรัฐบำรุงโรงเรียนสกลนคร (วันครู ๒๕๐๑)ทิศตะวันออกจดถนนสาธารณะเข้าโรงเรียนสกลนคร (วันครู๒๕๐๑) ฟากตะวันตกและศูนย์ราชการจังหวัดสกลนครทิศใต้จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๒๑๓ (สกลนคร กาฬสินธุ์)ทิศตะวันตกจดเส้นขนานระยะ ๑๐๐ เมตร กับศูนย์กลางถนนสาธารณะไม่ปรากฏชื่อ หนองทรายขาวเส้นขนานระยะ ๑๐๐ เมตร กับศูนย์กลางถนนรัฐบำรุง ถนนประชาอุทิศฟากตะวันออกบรรจบจุดที่ห่างจากถนนประชาอุทิศบรรจบกับถนนรัฐบำรุง ไปทางทิศตะวันตกเฉียงเหนือตามแนวถนนประชาอุทิศระยะ ๑๐๐ เมตรทั้งนี้ไม่รวมถึงสถานที่ราชการ สถาบันการศึกษา และศาสนสถานบริเวณที่๓ หมายความว่าพื้นที่บริเวณดังต่อไปนี้๓.๑ ทิศเหนือ จดแนวเขตเทศบาลเมืองสกลนครระหว่างหลักเขตที่ ๑ และหลักเขตที่ ๒ทิศตะวันออกจดทางหลวงแผ่นดินหมายเลข ๒๒ (สกลนคร นครพนม)ฟากตะวันตกทิศใต้จดทางหลวงแผ่นดินหมายเลข ๒๒ (สกลนคร อุดรธานี)ฟากเหนือทิศตะวันตกจดแนวเขตเทศบาลเมืองสกลนคร ระหว่างหลักเขตที่ ๑ และหลักเขตที่ ๑๔๓.๒ ทิศเหนือ จดเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๒๒ (สกลนคร อุดรธานี) ทิศตะวันออกจดเส้นขนานระยะ ๒๐๐ เมตร กับริมหนองหาร ฝั่งตะวันตก และเส้นขนานระยะ ๕๐ เมตรกับริมลำห้วยโมงฝั่งตะวันตก ทางหลวงแผ่นดินหมายเลข ๒๒ (สกลนคร อุดรธานี) ฟากใต้ ถนนสาธารณะไม่ปรากฏชื่อฟากตะวันตก หนองสนม ถนนสุขสวัสดิ์ ฟากเหนือ ถนนสาธารณะเข้าโรงเรียนสกลนคร (วันครู ๒๕๐๑)ฟากตะวันออกเส้นขนานระยะ ๑๐๐ เมตร กับศูนย์กลางถนนรัฐบำรุง เส้นขนานระยะ ๑๐๐ เมตรกับศูนย์กลางถนนสาธารณะไม่ปรากฏชื่อ หนองทรายขาวทิศใต้จดเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๒๑๓ (สกลนคร กาฬสินธุ์)ทิศตะวันตกจดเส้นขนานระยะ ๒๐๐ เมตร กับศูนย์กลางถนนประชาอุทิศบรรจบกับเส้นขนานระยะ ๒๐๐ เมตรกับศูนย์กลางถนนรัฐบำรุง ไปทางทิศตะวันตกเฉียงเหนือตามถนนรัฐบำรุงบรรจบเส้นตั้งฉากกับศูนย์กลางถนนรัฐบำรุงตรงจุดที่อยู่ห่างจากถนนประชาอุทิศบรรจบกับถนนรัฐบำรุงเป็นระยะ ๑,๕๐๐ เมตร และเส้นขนานระยะ ๕๐ เมตรกับลำห้วยทรายฝั่งตะวันออก๓.๓ ทิศเหนือ จดทางหลวงแผ่นดินหมายเลข ๒๒ (สกลนคร อุดรธานี) ฟากใต้ทิศตะวันออกจดถนนสันติธรรม ฟากตะวันตกทิศใต้จดเส้นขนานระยะ ๕๐ เมตร กับริมลำห้วยทรายฝั่งเหนือทิศตะวันตกจดสำนักงานขนส่งจังหวัดสกลนคร๓.๔ ทิศเหนือ จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข๒๒ (สกลนคร อุดรธานี)ทิศตะวันออกจดเส้นขนานระยะ ๑๕๐ เมตร กับริมลำห้วยทรายฝั่งวันตกและวัดหนองบัวใหญ่ทิศใต้จดเส้นขนานระยะ ๑๕๐ เมตร กับริมลำห้วยทรายฝั่งเหนือทิศตะวันตกจดเส้นขนานระยะ ๑๐๐ เมตร กับศูนย์กลางถนนสันติธรรม๓.๕ ทิศเหนือ จดเส้นขนานระยะ ๕๐ เมตรกับริมลำห้วยทรายฝั่งใต้ทิศตะวันออกจดเส้นตั้งฉากกับศูนย์กลางถนนรัฐบำรุงตรงจุดที่อยู่ห่างจากถนนรัฐบำรุงบรรจบกับถนนสันติธรรมไปทางทิศตะวันออกเฉียงใต้ตามแนวถนนรัฐบำรุง เป็นระยะ ๘๐๐ เมตรทิศใต้จดถนนรัฐบำรุงฟากเหนือ เส้นตั้งฉากกับศูนย์กลางถนนรัฐบำรุงตรงจุดที่อยู่ห่างจากถนนรัฐบำรุงบรรจบกับถนนสันติธรรมไปทางทิศตะวันออกเฉียงใต้ตามแนวถนนรัฐบำรุงเป็นระยะ ๒๐๐ เมตร วัดป่าสันติธรรม เส้นขนานระยะ ๒๐๐ เมตรกับศูนย์กลางถนนรัฐบำรุงบรรจบเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๒๒๓ (ตอนเลี่ยงเมือง)ทิศตะวันตกจดเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๒๒๓ (ตอนเลี่ยงเมือง)วัดป่าภูธรพิทักษ์สถานีตำรวจทางหลวงที่ ๕ กองกำกับการ ๔ สำนักงานขนส่งจังหวัดสกลนคร๓.๖ ทิศเหนือ จดเส้นขนานระยะ ๑๐๐ เมตรกับศูนย์กลางถนนสาธารณะไม่ปรากฏชื่อทิศตะวันออกจดเส้นขนานระยะ ๑๐๐ เมตร กับศูนย์กลางถนนสาธารณะไม่ปรากฏชื่อและหนองไผ่บ้านฝั่งใต้ทิศใต้จดเส้นขนานระยะ ๑๐๐ เมตร กับศูนย์กลางถนนสาธารณะไม่ปรากฏชื่อทิศตะวันตกจดถนน รพช. หมายเลขสน. ๑๐๐๔ฟากตะวันออก สถานีอนามัยบ้านดงขุมข้าว ที่สาธารณะประโยชน์บ้านดงขุมข้าวนคร๓.๗ทิศเหนือ จดถนนสุขเกษมฟากใต้ ทางหลวงแผ่นดินหมายเลข ๒๒๓ (สกลนคร นาแก) ฟากตะวันตกเส้นตรงที่เชื่อมระหว่างจุดที่อยู่บนทางหลวงแผ่นดินหมายเลข ๒๒๓ (สกลนคร นาแก) ฟากตะวันตกตรงจุดที่ทางหลวงแผ่นดินหมายเลข ๒๒๓ (สกลนคร นาแก) บรรจบกับทางหลวงแผ่นดินหมายเลข ๒๒๓ (สกลนคร กาฬสินธุ์)ไปทางทิศใต้ตามแนวทางหลวงแผ่นดินหมายเลข ๒๒๓ เป็นระยะ ๓๔๐ เมตร กับจุดที่อยู่บนถนน ไอ.ที.ยู.ตรงจุดที่อยู่ห่างจากถนนคูเมืองเป็นระยะ๗๖๐ เมตร ถนน ไอ. ที.ยู.หากตะวันออกถนนคูเมืองฟากใต้ทิศตะวันออกจดเส้นขนานระยะ ๓๐๐ เมตร กับศูนย์กลางถนน ไอ. ที. ยู. ไปทางทิศใต้ ตามแนวถนน ไอ.ที.ยู.เป็นระยะ ๑,๑๐๐ เมตรทิศใต้จดเส้นตั้งฉากระยะ ๓๐๐ เมตร กับศูนย์กลาง ถนน ไอ. ที. ยู. ตรงจุดที่อยู่ห่างจากถนน ไอ.ที.ยู.บรรจบกับถนนคูเมืองไปทางทิศตะวันตกเฉียงใต้ตามแนวถนน ไอ. ที. ยู. เป็นระยะ ๑,๑๐๐ เมตร เส้นตรงที่เชื่อมระหว่างจุดบนถนนไอ. ที.ยู.กับจุดที่อยู่ตามแนวเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๒๒๓ (สกลนคร นาแก) ตรงจุดที่อยู่ห่างจากทางหลวงแผ่นดินหมายเลข๒๑๓ (สกลนคร กาฬสินธุ์)ไปทางทิศใต้ตามแนวทางหลวงแผ่นดินหมายเลข ๒๒๓ (สกลนคร นาแก) เป็นระยะ ๖๕๐ เมตร เส้นขนานระยะ ๓๐๐เมตร กับศูนย์กลางทางหลวงแผ่นดินหมายเลข ๒๒๓ (สกลนคร นาแก) ฟากตะวันออก ถนนสาธารณะ ไม่ปรากฏชื่อฟากเหนือ ทางหลวงแผ่นดินหมายเลข ๒๒๓ ฟากตะวันตกโรงเรียนบ้านนาอ้อยคำสะอาดและค่ายลูกเสือสกลนครทิศตะวันตกจดถนนสาธารณะไม่ปรากฏชื่อฟากตะวันตก เส้นขนานระยะ ๓๕๐ เมตรกับศูนย์กลางทางหลวงแผ่นดินหมายเลข ๒๒๓ (สกลนคร นาแก)๓.๘ ทิศเหนือ จดโรงเรียนบ้านนาอ้อยคำสะอาดค่ายลูกเสือสกลนครทิศตะวันออกจดทางหลวงแผ่นดินหมายเลข ๒๒๓ ฟากตะวันตก ซอยนาอ้อย ๕ ฟากใต้ทิศใต้จดเส้นตั้งฉากกับศูนย์กลางซอยนาอ้อย ๕ ตรงจุดที่อยู่ห่างจากซอยนาอ้อย ๕บรรจบกับทางหลวงแผ่นดินหมายเลข ๒๒๓ (สกลนคร นาแก) ไปทางทิศตะวันออกเฉียงเหนือตามแนวซอยนาอ้อย๕ เป็นระยะ ๕๐๐ เมตร เส้นขนาน ระยะ ๑๕๐ เมตร กับศูนย์กลางซอยนาอ้อย ๕วัดบ้านนาอ้อย เส้นขนานระยะ ๑๕๐ เมตร กับศูนย์กลางซอยนาอ้อย ๓วิทยาลัยสารพัดช่างสกลนครทิศตะวันตกจดเรือนจำชั่วคราวบ้านนาอ้อย๓.๙ ทิศเหนือ จดถนนเข้าโรงเรียนบ้านนาแกฟากใต้ทิศตะวันออกจดเส้นตั้งฉากกับศูนย์กลางถนนเข้าโรงเรียนบ้านนาแกตรงจุดที่อยู่ห่างจากถนนเข้าโรงเรียนบ้านนาแกบรรจบกับทางหลวงแผ่นดินหมายเลข ๒๒๓ (ตอนเลี่ยงเมือง)ไปทางทิศตะวันตกตามแนวถนนเข้าโรงเรียนบ้านนาแกเป็นระยะ๒๐๐ เมตรทิศใต้จดเส้นขนานระยะ ๕๐ เมตร กับลำห้วยศรีวิชาฝั่งเหนือทิศตะวันตกจดเส้นตั้งฉากกับศูนย์กลางถนนเข้าโรงเรียนบ้านนาแกตรงจุดที่อยู่ห่างจากถนนเข้าโรงเรียนบ้านนาแกบรรจบกับทางหลวงแผ่นดินหมายเลข ๒๒๓ (ตอนเลี่ยงเมือง)ไปทางทิศตะวันตกเฉียงเหนือตามแนวถนนเข้าโรงเรียนบ้านนาแก เป็นระยะ ๗๕๐ เมตรทั้งนี้ไม่รวมถึงสถานที่ราชการ สถาบันการศึกษา ศาสนสถานและหนองน้ำสาธารณประโยชน์ทั้งนี้ตามแผนที่ท้ายประกาศกระทรวงมหาดไทยนี้ข้อ๒ ให้กำหนดพื้นที่บางส่วนในท้องที่ตำบลฮางโฮงตำบลธาตุนาเวง ตำบลพังขว้าง ตำบลธาตุเชิงชุม ตำบลห้วยยาง ตำบลดงมะไฟและตำบลงิ้วด่อน อำเภอเมืองสกลนคร จังหวัดสกลนครภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารบางชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)ที่มีว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า๑๐ เมตร และสามารถขนย้ายมูลฝอยได้โดยสะดวก(ค)ภายในบริเวณที่ ๓ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๕๐๐ ตารางเมตรขึ้นไป เว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๕๐๐ ตารางเมตร แต่ไม่เกิน ๒,๐๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)ที่มีว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตร โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลฮางโฮงตำบลธาตุนาเวง ตำบลพังขว้าง ตำบลธาตุเชิงชุมตำบลห้วยยางตำบลดงมะไฟ และตำบลงิ้วด่อนอำเภอเมืองสกลนครจังหวัดสกลนคร [ดูข้อมูลจากภาพกฎหมาย]มยุรี/พิมพ์๒๐พฤษภาคม ๒๕๔๗ทรงยศ/ศุภสรณ์/ตรวจ๒๗พฤษภาคม ๒๕๔๗A+B[๑] รก.๒๕๔๖/พ๑๐๑ง/๓๘/๔ กันยายน ๒๕๔๖